ທ່ານໄກ້ທ໌ເນີ ໝັ້ນໃຈວ່າຢູໂຣບ ສາມາດແກ້ໄຂ ວິກິດການໜີ້ສິນໄດ້
ລັດຖະມົນຕີການເງິນສະຫະລັດ ທ່ານ ​ໄກ້​ທ໌​ເນີ ​ເວົ້າ​ ຫລັງ​ຈາກ​ກອງ​ປະຊຸມ​​ກັບ​ທ່ານ Francois Baroin ລັດ​ຖະມົນຕີ​ການ​ເງິນ​ຝຣັ່ງທີ່​​ປາຣີ​ເມື່ອ
ທ່ານ Timothy Geithner ລັດຖະມົນຕີການເງິນສະຫະລັດ ກ່າວວ່າ ທ່ານໝັ້ນໃຈວ່າ ສະຫະພາບຢູໂຣບຈະມີຊ່ອງທາງຊ່ອຍໃຫ້ລອດພົ້ນຈາກວິກິດການໜີ້ສິນທີ່ໄດ້ສ້າງຄວາມ ຕື່ນຕົກໃຈໄປທົ່ວຕະຫຼາດການເງິນຂອງໂລກນັ້ນ ທ່ານ ໄກ້ທ໌ເນີ ເວົ້າເຊັ່ນນີ້ ຫລັງຈາກກອງປະຊຸມປະກັບທ່ານ Francois Baroin ລັດ ຖະມົນຕີການເງິນຝຣັ່ງ ທີ່ນະຄອນຫລວງປາຣີເມື່ອວັນພຸດມື້ນີ້ ຊຶ່ງເປັນການຢຸດແວ່ບັ້ນ ສຸດທ້າຍຂອງການຢ້ຽມຢາມ ທີ່ຕັ້ງໃຈຈະໃຫ້ພວກ ຜູ້ນໍາແຫ່ງພາກພື້ນຢູໂຣບເອົາມາຕະ ການແບບເດັດຂາດ ທ່ານນາງ Angela Merkel ນາຍົກລັດຖະມົນຕີເຢຍຣະມັນ ແລະທ່ານ Nicolas Sar kozy ປະທານາທິບໍດີຝຣັ່ງ ໄດ້ເປີດເຜີຍແຜນການນຶ່ງເມື່ອ ວັນຈັນຜ່ານມານີ້ ເພື່ອໃຫ້ມີ ການຄວບຄຸມການໃຊ້ຈ່າຍຂອງແຕ່ລະລັດຖະ ບານໃນ 17 ປະເທດທີ່ໃຊ້ເງິນຢູໂຣນັ້ນໃຫ້ ເຄັ່ງຄັດຂຶ້ນກວ່າເກົ່າ ແຕ່ແຜນການດັ່ງກ່າວຍັງຖືກຕ້ານຢັນຈາກອັງກິດ ປະເທດທີ່ບໍ່ໃຊ້ ເງິນຢູໂຣ ນັ້ນ ໃນອາທິດນີ້ຂອງອົງການໃຫ້ຄະແນນສິນເຊື່ອ Standard & Poor ໄດ້ຈັດເອົາ 15 ຂອງ 17 ປະເທດທີ່ໃຊ້ເງິນຢູໂຣ ໂຮມທັງປະເທດເສດຖະກິດຍັກໃຫຍ່ ເຢຍຣະມັນ ແລະ ຝຣັ່ງ ໃຫ້ຢູ່ໃນລະດັບການສິ້ງຊອມທາງລົບ ນອກນີ້ແລ້ວອົງການຈັດລະດັບສິນເຊື່ອຍັງເຕືອນ ວ່າຕົນ ຈະລົດລະດັບພວກປະເທດທີ່ມີຄວາມໜ້າເຊື່ອຖືສູງສຸດທີ່ໃຫ້ການຊ່ອຍ ເຫຼືອດ້ານ ການເງິນແກ່ພວກປະເທດທີ່ມີໜີ້ສິນຖ້ວມລົ້ນຂອງຢູໂຣບ ເຊັ່ນ ປະເທດກຣີສ ນັ້ນນໍາ